
REPUBLIKA HRVATSKA 			
TRGOVAČKI SUD U PAZINU						
52000 PAZIN, Dršćevka 1 						     
							
   St-168/2024-115			

Z A P I S N I K
Od 9. studenog 2026.
Sastavljen kod Trgovačkog suda u Pazinu 
o završnom ročištu vjerovnika 
u stečajnom postupku nad dužnikom
 HEALTH MEDICAL SERVICE d.o.o. u stečaju, Buje, Trg J. B. Tita 9, OIB: 93936319610
  
OD SUDA PRISUTNI:
Adrijana Labinjan Skok, sutkinja 
Jasmina Matika, zapisničarka

Početak u 9:00 sati. Ročište je javno.
Utvrđuje se da su pristupili:
- stečajna upraviteljica Ana Balikić, na daljinu
- za vjerovnika Republiku Hrvatsku, zamjenica ŽDO u Puli, Milena Paskaš Medica, na 
  daljinu
- za vjerovnika Republiku Sloveniju, zamjenica pun. Maja Mandić, odvjetnička 
  vježbenica u Odvjetničkom društvu Župan i Antunović, iz Zagreba, na daljinu


Dnevni red završnog ročišta vjerovnika:
1. Rasprava o završnom računu stečajnog upravitelja 
2. Podnošenje prigovora na završni popis
3. Donošenje odluke o neunovčivim predmetima stečajne mase.

	Konstatira se da je završni račun objavljen na e-Oglasnoj ploči suda.


	Prelazi se na točku 1. dnevnog reda:
Stečajna upraviteljica iznosi završno izvješće i završni račun usmeno u bitnome kao i pisano te ističe da je stečajnu masu sačinjavala nekretnina koja je unovčena za 185.001,03 eura. Nastali su troškovi stečajnog postupka u iznosu od 33.877,24 eura. Također su namireni vjerovnici drugog višeg isplatnog reda u 100%-tnom iznosu. Iz preostalog iznosa kupovnine namiriti će se, prema diobnom popisu, vjerovnici prvog nižeg isplatnog reda u 100%-tnom iznosu te vjerovnici drugog nižeg isplatnog reda u 36,70 % utvrđenih tražbina. Preostali iznos od 345,21 eura predloženo je da se uplati u fond za namirenje troškova stečajno postupka, ukoliko preostane nakon namirenja svih troškova i obveza stečajne mase.

Prisutni vjerovnici nemaju primjedbi ni upita na završno izvješće i završni račun.

	Prelazi se na točku 2. dnevnog reda:
	Nije zaprimljen nikakav prigovor na završni popis.

	Prelazi se na točku 3. dnevnog reda:
	Nema neunovčivih predmeta stečajne mase.

	Stečajna upraviteljica predlaže da joj vjerovnici dostave brojeve računa za isplatu na e-mail balikicana@gmail.com 


	Sutkinja donosi
r j e š e nj e

	Daje se suglasnost za završnu diobu. Nakon što stečajna upraviteljica izvijesti sud da je izvršila isplatu po završnom diobnom popisu, donijeti će se odluka o zaključenju stečajnog postupka.
	

	Odluka će biti donesena u pisanom obliku.



	S obzirom da se ročište održava na daljinu, prisutni potvrđuju da su tijek sastava zapisnika pratili putem zvučnika i putem ekrana na svojim računalima te da nemaju prigovora na sastav zapisnika koji neće potpisivati a objaviti će se na e-Oglasnoj ploči.



Dovršeno u 9:10 sati.



  					        Sutkinja	  		     Stečajna upraviteljica
	



                		 	      Zapisničarka				Vjerovnici












